|  |  |  |
| --- | --- | --- |
|  | Crna Gora  Opština Kotor  Sekretarijat za kulturu, sport i društvene djelatnosti | Stari grad 317  85330 Kotor, Crna Gora  tel. +382(0)32 325 874  fax. +382(0)32 325 874  kultura@kotor.me  www.kotor.me |

Br: 07-610/25-8972 Kotor, 28.05.2025. godine

Na osnovu Odluke o Budžetu Opštine Kotor za 2025. godinu ("Sl. list Crne Gore – opštinski propisi", broj 21/25) i člana 7 i 8 Odluke o visini, kriterijumima, načinu i postupku raspodjele sredstava za finansiranje sporta („Sl. list Crne Gore - opštinski propisi" br. 50/17, 46/19), Sekretarijat za kulturu, sport i društvene djelatnosti Opštine Kotor raspisuje

J A V N I K O N K U R S

za raspodjelu budžetskih sredstava

namijenjenih sufinansiranju individualnih sportista/kinja u opštini Kotor za 2025. godinu

Predmet Konkursa je raspodjela sredstava iz Budžeta Opštine Kotor za 2025. godinu za sufinansiranje individualnih sportista/kinja u opštini Kotor.

Pravo na sufinansiranje ostvaruju pojedinci koji su registrovani na teritoriji opštine Kotor, u skladu sa zakonom, i koji se takmiče u disciplinama u kojima je regulisan jedinstveni sistem takmičenja u okviru zvaničnog matičnog sportskog saveza. Po ovom Javnom konkursu pravo na sufinansiranje mogu ostvariti i sportisti/kinje iz kategorije “netakmičarskih sportova” (oni/e za koje nije formiran sportski savez u Crnoj Gori).

Prijava na Konkurs podnosi se na propisanom obrascu Sekretarijata za kulturu, sport i društvene djelatnosti sa naznakom naziva Javnog konkursa.

Uz prijavu u zapečaćenoj koverti prilažu se:

1. Dokaz o aktivnom članstvu u nekom od sportskih klubova;
2. Izvještaj o učešću na takmičenju i rezultatima postignutim u prethodnoj godini;
3. Izvještaj o utrošenim sredstvima iz prethodne godine (narativni i finansijski izvještaj sa adekvatnom finansijskom dokumentacijom);
4. Program takmičenja i finansijski plan za 2025. godinu.

Konkurs je otvoren **15 dana** od dana objavljivanja na web sajtu Opštine Kotor, oglasnoj tabli i na web sajtu Lokalnog javnog emitera “Radio Kotor”, a zaključno sa **12.06.2025. godine.**

Prijavni obrazac se može preuzeti sa web sajta Opštine Kotor – Sekretarijat za kulturu, sport i društvene djelatnosti ili u Građanskom birou Opštine Kotor.

Prijava se podnosi i predaje u Građanskom birou Opštine Kotor, u terminu predviđenom za rad sa strankama, sa naznakom “Za Komisiju za sport” ili putem pošte na adresu Stari grad 317.

Za sve dodatne informacije povodom Konkursa individualni/e sportisti/kinje se mogu obratiti putem telefona 032/325-874 ili 032/325-860 (lokal 115) kao i putem e-mail adrese: [dejan.ognjanovic@kotor.me](mailto:dejan.ognjanovic@kotor.me) .

SEKRETARIJAT ZA KULTURU, SPORT I DRUŠTVENE DJELATNOSTI